CELEX: 62016CA0052
Language: el
Date: 2018-03-06 00:00:00
Title: Συνεκδικασθείσες υποθέσεις C-52/16 και C-113/16: Απόφαση του Δικαστηρίου (τμήμα μείζονος συνθέσεως) της 6ης Μαρτίου 2018 [αιτήσεις του Szombathelyi Közigazgatási és Munkaügyi Bíróság (Ουγγαρία) για την έκδοση προδικαστικής αποφάσεως] — «SEGRO» Kft. κατά Vas Megyei Kormányhivatal Sárvári Járási Földhivatala (C-52/16), Günther Horváth κατά Vas Megyei Kormányhivatal (C-113/16) (Προδικαστική παραπομπή — Άρθρο 63 ΣΛΕΕ — Ελεύθερη κυκλοφορία των κεφαλαίων — Δικαιώματα επικαρπίας επί γεωργικών γαιών — Εθνική νομοθεσία που επιφυλάσσει για το μέλλον τη δυνατότητα αποκτήσεως τέτοιων δικαιωμάτων μόνο στους στενούς συγγενείς του κυρίου των γαιών και καταργεί, χωρίς πρόβλεψη αποζημιώσεως, τα δικαιώματα που είχαν προηγουμένως κτηθεί από νομικά πρόσωπα ή από φυσικά πρόσωπα μη δυνάμενα να αποδείξουν στενό δεσμό συγγένειας με τον εν λόγω κύριο)

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/5
            
         Απόφαση του Δικαστηρίου (τμήμα μείζονος συνθέσεως) της 6ης Μαρτίου 2018 [αιτήσεις του Szombathelyi Közigazgatási és Munkaügyi Bíróság (Ουγγαρία) για την έκδοση προδικαστικής αποφάσεως] — «SEGRO» Kft. κατά Vas Megyei Kormányhivatal Sárvári Járási Földhivatala (C-52/16), Günther Horváth κατά Vas Megyei Kormányhivatal (C-113/16)
   (Συνεκδικασθείσες υποθέσεις C-52/16 και C-113/16) (1)
   
   ((Προδικαστική παραπομπή - Άρθρο 63 ΣΛΕΕ - Ελεύθερη κυκλοφορία των κεφαλαίων - Δικαιώματα επικαρπίας επί γεωργικών γαιών - Εθνική νομοθεσία που επιφυλάσσει για το μέλλον τη δυνατότητα αποκτήσεως τέτοιων δικαιωμάτων μόνο στους στενούς συγγενείς του κυρίου των γαιών και καταργεί, χωρίς πρόβλεψη αποζημιώσεως, τα δικαιώματα που είχαν προηγουμένως κτηθεί από νομικά πρόσωπα ή από φυσικά πρόσωπα μη δυνάμενα να αποδείξουν στενό δεσμό συγγένειας με τον εν λόγω κύριο))
   (2018/C 161/04)
   Γλώσσα διαδικασίας: η ουγγρική
   
      Αιτούν δικαστήριο
   
   Szombathelyi Közigazgatási és Munkaügyi Bíróság
   
      Διάδικοι στις υποθέσεις των κυρίων δικών
   
   «SEGRO» Kft. (C-52/16), Günther Horváth (C-113/16)
   
      κατά
   
   Vas Megyei Kormányhivatal Sárvári Járási Földhivatala (C-52/16), Vas Megyei Kormányhivatal (C-113/16)
   
      Διατακτικό
   
   Το άρθρο 63 ΣΛΕΕ πρέπει να ερμηνευθεί υπό την έννοια ότι αντιτίθεται σε εθνική νομοθεσία, όπως η επίμαχη στις υποθέσεις των κύριων δικών, δυνάμει της οποίας τα συσταθέντα σε προγενέστερο χρονικό σημείο δικαιώματα επικαρπίας επί γεωργικών γαιών υπέρ δικαιούχων οι οποίοι δεν είναι στενοί συγγενείς του κυρίου των γαιών αυτών αποσβέννυνται αυτοδικαίως και συνακόλουθα διαγράφονται από τα κτηματολόγια.
   
      (1)  ΕΕ C 136 της 18.4.2016
   
   
      ΕΕ C 211 της 13.6.2016.